钦定古今图书集成/明伦汇编/氏族典/第104卷 > 《廖用贤尚友录》 > 柴国柱
## 钦定古今图书集成/明伦汇编/氏族典/第104卷 > 《廖用贤尚友录》 > 柴国柱

按《明外史柴国柱传》：“国柱，西宁卫人。万历中，由世荫
历西宁守备。骁猛善射，从参将达云击寇南川，摧锋
陷阵，勇冠一军，录功进都指挥佥事，屡进凉州。副总
兵。银定、歹成犯河西，国柱邀击，获首功，擢署都督佥
事、陕西总兵官。三十六年春，改镇甘肃。银定、歹成屡
不得志，益寇钞永昌，国柱战败之。其部落复入寇，守”
备郑崇雅等战没，国柱坐夺禄一年。河套、松山诸部
长合兵入寇，国柱檄诸将分道击之，复斩首百六十。
屡加右都督，世荫指挥佥事。久之，罢官。四十六年召
佥书都督府事。无何，代杜松镇山海关。寻移镇沈阳，
谢病归。天启初，追录边功，加左都督。卒。